آلمانیانین خاریجی ایشلر ناظیری هایکو ماس تورکیه-‌نین چوخ سایداکی قاچقینلا یالنیز بوراخیلماماسی‌نین لازیم اولدوغونو سؤیله‌ییب.
هایکو ماس بونو ویدئو کنفرانس واسیطه‌سیله آوروپا بیرلیگی اؤلکه‌لری‌نین خاریجی ایشلر ناظیرلری ایله گؤروشدن سونرا مطبوعات کنفرانسیندا دئییب.
تورکیه-‌نین 4 میلیون‌دان چوخ قاچقینلا بؤیوک یوک داشیدیغینی بیر داها دیله گتیرن ماس بو سبب‌دن آوروپا بیرلیگی-نین تورکیه ایله (2015-جی ایلده) بیر راضیلاشما ایمضالادیغینی خاطیرلادیب.
ماس تورکیه ایله آوروپا بیرلیگی آراسیندا ایمضا‌لانان بو راضیلاشما‌داکی ضدیت‌لری آرا‌دان قالدیرماق مقصدی ایله حاضیردا تورک صلاحیت‌لی‌لرله گؤروشولدوغونو ایفاده ائدیب.
ماس طرف‌لرین عهده لیک لره عمل ائتمه‌سینه دقت چکه‌رک، "بیز بونا حاضیریق. تورکیه-‌نین خصوصیله سوریه-‌دن گلن چوخ سایدا قاچقینلا یالنیز بوراخیلمایاجاغینی دا قبول ائدیریک" ایفاده‌سینی ایشلدیب.
